text: Stuehus udbrændt
  16 maj 2014 kl. 05.39
  Ubeboet stuehus på gård ved Ølgod udbrændte i nat.
  Brandfolk fra Varde, Ølgod og Grindsted måtte i nat rykke ud til en brand på Frifeltvej ved Skovlund.
  Da brandfolkene ankom kl. 23.59, var huset overtændt og kunne derfor ikke reddes.
  Ifølge Vagtchef ved Syd og Sønderjyllands Politi Ivan Gohr Jensen så var gården ubeboet. Derfor er hverken mennesker eller dyr kommet noget til ved branden, der nu er slukket.
  